भोपाल। कितना बड़ा शिवलिंग है और कितना खूबसूरत नजारा है। चलो सेल्फी लेते हैं। कितनी बड़ी लेक है क्रूज भी है यह तो मुंबई के जैसा है। कुछ इसी तरह की बातें करते अजमेर, मैसूर के बच्चे नजर आ रहे थे।
यह बच्चे भोपाल डिमॉन्स्ट्रेशन मल्टीपरपज स्कूल में चल रहे चार दिवसीय स्पोर्ट्स मीट इंडेम-2015 में भाग लेने आए। सुबह जहां टेबल टेनिस के मुकाबले हुए। उसके बाद आउटिंग में लगभग 110 स्टूडेंट्स ने बुधवार को भोजपुर मंदिर, जनजातीय संग्रहालय, इंदिरा गांधी राष्ट्रीय मानव संग्रहालय, राज्य संग्रहालय, बोट क्लब और बिड़ला मंदिर का विजिट किया।
इस दौरान बच्चे बेहद उत्साहित थे। वे इन खूबसूरत पलों को अपने मोबाइल कैमरे में कैद भी कर रहे थे। गुरुवार 31 दिसंबर को डिमॉन्स्ट्रेशन मल्टीपरपज स्कूल कैंपस में कैंप फायर, कल्चरल प्रोग्राम और समापन समारोह होगा।
hin_Deva hin_Deva hin_Deva